Høgmo skuffet over uavgjort
Det endte 0-0, men Djurgården hadde de største og fleste sjansene. Hadde det ikke vært for fenomenalt spill i IFK-keeper John Alvbåge ville Høgmo og hans menn vunnet kampen. - Vi var alene med keeper tre ganger, og da mener jeg vi burde ha avgjort kampen, var Høgmos kommentar til C-More sport etter kampen. Høgmo og co. var ute etter revansj for cupfinalenederlaget mot nettopp IFK, men John Alvbåge var i det umulige hjørnet, og dermed ble det ingen scoringer på Djurgården. - Med de sjansene vi hadde skulle vi helt klart ha vunnet, men vi klarte ikke det. Likevel synes jeg spillerne mine fortjener ros, sa den norske treneren ifølge Afteonbladet.se.
Djurgården-trener Per-Mathias Høgmo er skuffet over at Djurgården ikke slo IFK Göteborg i Allsvenskan i fotball mandag.